তবে নতুন বছরের প্রথমদিনে জানা গেল নতুন তথ্য। মোস্তফা সরয়ার ফারুকীর নতুন ছবি ‘স্যাটারডে আফটারনুন’-এ অভিনয় করবেন জাহিদ হাসান। দুটি ছবিতেই মুখে দাড়ি নিয়ে হাজির হবেন গুণী এই অভিনেতা। সম্প্রতি ফেসবুক লাইভে এমনটি ঘোষণা দিলেন তিনি নিজেই। গত সোমবার সকালে জাহিদ হাসান বলেন, নতুন দুটি ছবির জন্য দাড়ি রেখেছি। কৃত্রিম দাড়ি নয়, পর্দায় আমার আসল দাড়ি দেখতে পাবেন দর্শক। তবে দুই ছবিতে দাড়ির রং থাকবে দুই রকম।